arnastofnun/IGC-2024 huggingface dataset:
S-1115/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 28. júní 2011, á hendur R-x-x O-x-x I-x-x, kt. 000000-0000, Flétturima 19, Reykjavík, fyrir fíkniefnalagabrot, með því að hafa laugardaginn 12. júní 2010, flutt hingað til lands frá Marokkó, í gegnum London, 339,37 g af hassi, sem ákærða faldi í líkama sínum, í alls 98 einingum, og ætlaði hluta efnisins til söludreifingar.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar. Jafnframt er þess krafist að gerð verði upptæk 339,37 g af hassi sem hald var lagt á, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd árið 1966. Hún hefur ekki sætt refsingu svo vitað sé. Þykir refsing ákærðu hæfilega ákveðin fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða sæti upptöku á 339,37 g af hassi, samkvæmt lagaákvæðum sem í ákæru greinir.

Ákærða greiði 56.241 krónu í sakarkostnað.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærða, R-x-x O-x-x I-x-x, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga.

Upptæk eru gerð 339,37 g af hassi.

Ákærða greiði 56.241 krónu í sakarkostnað.

R-kvk-nf H-kvk-nf
S-1137/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 28. júní 2011 á hendur L-x-x N-x-x N-x-x, kt. 000000-0000, Ljósheimum 14, Reykjavík, fyrir fíkniefnalagabrot, með því að hafa föstudaginn 25. febrúar 2011, að Ljósheimum 14 í Reykjavík, haft í vörslum sínum 20 kannabisplöntur og 706,2 grömm af maríhúana, og um nokkurt skeið fram til þess dags ræktað greindar plöntur.

Telst þetta varða við 2. gr. sbr. 4., 5. og 6. gr., laga um ávana- og fíkniefni nr. 65/1974 sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind haldlögð fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 2 tjöldum og 3 ljóskösturum samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1973. Samkvæmt sakavottorði gekkst hann tvívegis undir sektargerðir vegna þjófnaðarbrota á árinu 2004. Árið 2007 var ákærði dæmdur í 30 daga skilorðsbundið fangelsi fyrir þjófnað. Árið 2008 var hann svo dæmdur í tveggja mánaða fangelsi fyrir sams konar brot og var þá fyrri skilorðsdómur dæmdur upp. Loks var ákærði hinn 14. maí 2009 dæmdur í 30 daga fangelsi fyrir þjófnað. Þykir refsing ákærða hæfilega ákveðin fangelsi í 4 mánuði. Með hliðsjón af sakaferli ákærða þykja ekki efni til að binda refsinguna skilorði.

Ákærði sæti upptöku á 20 kannabisplöntum, 706,2 g af maríhúana, 2 tjöldum og 3 ljóskösturum, sem lögregla lagði hald á við rannsókn málsins, samkvæmt lagaákvæðum sem í ákæru greinir.

Ákærði greiði 81.391 krónu í sakarkostnað.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, L-x-x N-x-x N-x-x, sæti fangelsi í 4 mánuði.

Upptæk eru gerð 20 kannabisplöntur, 706,2 g af maríhúana, 2 tjöld og 3 ljóskastarar.

Ákærði greiði 81.391 krónu í sakarkostnað.

R-kvk-nf H-kvk-nf
S-1138/2011

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu 28. júní 2011, á hendur A-kk-þgf G-kk-þgf, kt. 000000-0000, Háaleitisbraut 42, Reykjavík, fyrir fíkniefnalagabrot, með því að hafa, sunnudaginn 22. mars 2009, að Klapparstíg 31 í Reykjavík, haft í vörslum sínum 14,70 g af maríhúana, 120,60 g af kannabislaufum og 46 kannabisplöntur sem lögregla fann við leit og með því að hafa um nokkurt skeið fram til þess dags ræktað greindar plöntur.

Telst þetta brot varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13, 1985 og lög nr. 68, 2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind haldlögð fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á 9 gróðurhúsalömpum, 24 fötum, 16 bökkum og 4 blómapottum sem hald var lagt á samkvæmt 7. mgr. 5. gr. sömu laga.

Af hálfu ákærða er krafist vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1978. Samkvæmt sakavottorði var hann árið 2001 dæmdur í 4 mánaða skilorðsbundið fangelsi fyrir þjófnað. Árið 2004 gekkst hann undir sektargerð vegna fíkniefnalagabrots og síðar sama ár viðurlagaákvörðun fyrir að aka bifreið undir áhrifum ávana- og fíkniefna. Þá gekkst hann undir sektargerð vegna hraðaksturs árið 2009. Þykir refsing ákærða fyrir brot það sem hann er nú sakfelldur fyrir hæfilega ákveðin fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku á 14,70 g af maríhúana, 120,60 g af kannabislaufum, 46 kannabisplöntum, 9 gróðurhúsalömpum, 24 fötum, 16 bökkum og 4 blómapottum, samkvæmt lagaákvæðum sem í ákæru greinir.

Ákærði greiði 149.919 krónur í sakarkostnað.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, A-kk-nf G-kk-nf, sæti fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Upptæk eru gerð 14,70 g af maríhúana, 120,60 g af kannabislaufum, 46 kannabisplöntur, 9 gróðurhúsalampar, 24 fötur, 16 bakkar og 4 blómapottar.

Ákærði greiði 149.919 krónur í sakarkostnað.

R-kvk-nf H-kvk-nf
S-1139/2011

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu 28. júní 2011, á hendur P-kk-þgf Ó-kk-þgf E-kk-þgf, kt. 000000-0000, Skeljagranda 4, Reykjavík, fyrir fíkniefnalagabrot með því að hafa, þriðjudaginn 13. júlí 2010, að Frostafold 2 í Reykjavík, haft í vörslum sínum 37 kannabisplöntur, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind haldlögð fíkniefni verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 6 gróðurhúsalömpum, viftu og kolasíu samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1974. Samkvæmt sakavottorði hlaut ákærði refsidóm hinn 5. febrúar 2009 fyrir hótanir, brot gegn valdstjórninni og vopnalagabrot. Var hann dæmdur til þriggja mánaða fangelsisrefsingar, skilorðsbundið í tvö ár. Ákærði hefur rofið skilorð refsidómsins. Verður skilorðsdómurinn tekinn upp samkvæmt 60. gr. almennra hegningarlaga nr. 19/1940 og ákærða gerð refsing í einu lagi fyrir brotin, eftir reglum 77. gr. almennra hegningarlaga. Þykir refsing ákærða hæfilega ákveðin fangelsi í 3 mánuði.

Ákærði sæti upptöku á 37 kannabisplöntum, 6 gróðurhúsalömpum, viftu og kolasíu, sem lögregla lagði hald á við rannsókn málsins, samkvæmt lagaákvæðum sem í ákæru greinir.

Ákærði greiði 73.007 krónur í sakarkostnað.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, P-kk-nf Ó-kk-nf E-kk-nf, sæti fangelsi í 3 mánuði.

Upptæk eru gerð 37 kannabisplöntur, 6 gróðurhúsalampar, vifta og kolasía.

Ákærði greiði 73.007 krónur í sakarkostnað.

R-kvk-nf H-kvk-nf
S-11/2011

Ár 2011, miðvikudaginn 26. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 11/2011: Ákæruvaldið (S-kvk-nf I-kvk-nf G-kvk-nf) gegn S-kk-þgf K-kk-þgf L-kk-þgf G-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 11, janúar sl. á hendur ákærða, S-kk-þgf K-kk-þgf L G-kk-þgf, kt. 000000-0000, Hrísrima 9, Reykjavík, „fyrir umferðar- og fíkniefnalagabrot í Reykjavík, með því að hafa:

Föstudaginn 22. október 2010 ekið bifreiðinni UM-352 sviptur ökuréttindum um Snorrabraut, uns lögregla stöðvaði aksturinn við Bergþórugötu og í sama skipti haft í vörslum sínum 2,59 grömm af hassi sem lagt var hald á.

Telst þetta varða við 1. mgr. 48. gr. sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997 og 2. gr., sbr. 5. og 6. gr. laga um ávan- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar, einnig er þess krafist að ofangreind fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða, sem hefur gerst sekur öðru sinni um ítrekað brot gegn 48. gr. umferðaralaga, vera hæfilega ákveðin fangelsi í 30 daga.

Dæma ber ákærða til þess að sæta upptöku á 2,59g af hassi.

Sakarkostnað hefur ekki leitt af málinu.

DÓMSORÐ:

Ákærði, S-kk-nf K-kk-nf L-kk-nf G-kk-nf, sæti fangelsi í 30 daga.

Ákærði sæti upptöku á 2,59 g af hassi.

P-kk-nf G-kk-nf.
S-1228/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu með ákæru 23. ágúst 2011 á hendur Ö-kk-þgf G-kk-þgf G-kk-þgf, kt. [ …], Álfaborgum 9, Reykjavík, fyrir fíkniefnalagabrot, með því að hafa miðvikudaginn 30. júní 2010 að Álfaborgum 9 í Reykjavík haft í vörslum sínum 4 kannabisplöntur og hafa um nokkurt skeið fram til þessa dags ræktað greindar plöntur sem lögregla fann við leit.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt er krafist upptöku á ofangreindum plöntum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001og þá er þess einnig krafist að ljósalampi verði gerður upptækur samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði er fæddur í maí 1981. Samkvæmt sakavottorði hófst brotaferill ákærða árið 1998 eða um 17 ára aldur. Var ákærði þá dæmdur í skilorðsbundinn refsidóm fyrir líkamsárás, gripdeild, þjófnaðar- og auðgunarbrot. Ákærði hefur frá þeim tíma verið dæmdur alls níu sinnum fyrir brot af sama tagi, síðast þann 20. maí 2008, en þá var hann sakfelldur fyrir þjófnaðar og fíkniefnalagabrot og var hann dæmdur í 4 mánaða fangelsi skilorðsbundið til þriggja ára.

Með broti sínu 30. júní 2010 rauf ákærði skilorð refsidómsins frá 20. maí 2008. Verður sá refsidómur því tekinn upp eftir ákvæðum 60. gr. laga nr. 19/1940 og refsing dæmd í einu lagi. Með vísan til 60. gr. laga nr. 19/1940 og í ljósi þess magns fíkniefna er mál þetta snýst um er ákveðið að gefa ákærða aftur færi á skilorðsbundnum dómi. Er refsing hans hæfilega ákveðin fangelsi í 5 mánuði. Verður refsingin skilorðsbundin með þeim hætti er í dómsorði greinir.

Þá eru upptæk gerð til ríkissjóðs fíkniefni eins og nánar greinir í dómsorði.

Ákærði greiði málsvarnarþóknun skipaðs verjanda síns, V-kk-ef H-kk-ef V-kk-ef hæstaréttarlögmanns, 50.200 krónur.

D ó m s o r ð :

Ákærði, Ö-kk-nf G-kk-nf G-kk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum 2 árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs 4 kannabisplöntur og 1 ljósalampi, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, V-kk-ef H-kk-ef V-kk-ef hæstaréttarlögmanns, 50.200 krónur.

S-kk-nf S-kk-nf
S-1234/2011

Mál þetta var höfðað með ákæru lögreglustjórans á höfuðborgarsvæðinu, dagsettri 30.ágúst. sl., á hendur S-kk-þgf J-kk-þgf B-kk-þgf, kt. 000000-0000, Barðastöðum 21, Reykjavík, fyrir umferðarlagabrot í Mosfellsbæ með því að hafa þriðjudaginn 19. júlí 2011 ekið bifreiðinni AH-752 sviptur ökurétti og undir áhrifum áfengis (vínandamagn í blóði 2,02‰) vestur Þverholt uns lögreglan stöðvaði aksturinn skömmu síðar.

Telst þetta varða við 1. sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Frá 2001 hefur ákærða verið refsað 7 sinnum fyrir ölvunarakstur og réttindaleysi við akstur. Síðast var hann dæmdur í 6 mánaða fangelsi 16. nóvember 2010 og sviptur ökurétti ævilangt. Refsing hans nú er hæfilega ákveðin fangelsi í 6 mánuði. Þá er ákærði sviptur ökurétti ævilangt. Ákærði greiði 20.180 krónur í sakarkostnað.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, S-kk-nf J-kk-nf B-kk-nf, sæti fangelsi í 6 mánuði.

Ákærði er sviptur ökurétti í ævilangt.

Ákærði greiði 20.180 krónur í sakarkostnað.

A-kk-nf Í-kk-nf
S-1327/2011

Mál þetta var höfðað með ákæru lögreglustjórans á höfuðborgarsvæðinu, dagsettri 6. september sl., á hendur T-kk-þgf A-kk-þgf, kt. 000000-0000, Furugrund 74, Kópavogi, fyrir umferðarlagabrot, með því að hafa fimmtudaginn 16. júní 2011, í Reykjavík, ekið bifreiðinni ZY-872 sviptur ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 2,1 ng/ml) um Breiðholtsbraut og Norðurfell uns lögregla stöðvaði aksturinn skömmu síðar við Asparfell.

Telst þetta varða við 1., sbr. 2., mgr. 45. gr. a og 1. mgr. 48. gr., sbr. 1. mgr. 100. gr., umferðarlaga nr. 50/1987 sbr. 5. gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993.

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði var sektaður og sviptur ökurétti í 24 mánuði 20. janúar síðastliðinn. árið 2009 var hann sektaður fyrir að aka sviptur ökurétti og 2008 var hann sektaður og sviptur ökurétti fyrir akstur undir áhrifum fíkniefna. Refsing hans nú er hæfilega ákveðin 30 daga fangelsi. Þá skal hann vera sviptur ökurétti ævilangt. Ákærði greiði 89.583 krónur í sakarkostnað.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, T-kk-nf A-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði 89.583 krónur í sakarkostnað.

A-kk-nf Í-kk-nf
S-1336/2011

Mál þetta var höfðað með ákæru lögreglustjórans á höfuðborgarsvæðinu, dagsettri 6. september sl., á hendur G-kvk-þgf H-kvk-þgf G-kvk-þgf, kt. 000000-0000, Þorláksgeisla 5, Reykjavík, „fyrir fíkniefnalagabrot, með því að hafa miðvikudaginn 15. september 2010, að Þorláksgeisla 5 í Reykjavík, haft í vörslum sínum í sölu- og dreifingarskyni 24 kannabisplöntur, 2.842,30 g af maríhuana og 299,30 g af kannabislaufum, og fyrir að hafa um nokkurt skeið fram til þessa dags staðið að ræktun greindra plantna.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar. Þá er krafist upptöku á 24 kannabisplöntum, 2.842,30 g af maríhúana og 299,30 g af kannabislaufum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á 1 ræktunartjaldi með stöngum, 2 straumbreytum, 8 plastrennum, 4 plastkössum með áburði, 1 loftræstibarka með viftu og 3 ljóskösturum, sem notað var til framleiðslu kannabisplantnanna og lagt var hald á í málinu, sbr. 7. mgr. 5. gr. sömu laga.“

Við þingfestingu féll ákæruvaldið frá því að ákæra fyrir að hafa haft efnin í vörslum sínum í sölu- og dreifingarskyni.

Ákærða hefur fyrir dómi skýlaust játað að hafa framið brot það sem henni er gefið að sök í ákærunni og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotið sem er réttilega fært til refsiákvæða í ákærunni.

Ákærða hefur ekki áður gerst brotleg við lög. Verður refsing hennar því ákveðin fangelsi í 6 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Upptækar skulu vera 24 kannabisplöntur, 2.842,30 g af maríhúana og 299,30 g af kannabislaufum, 1 ræktunartjald með stöngum, 2 straumbreytar, 8 plastrennur, 4 plastkassar með áburði, 1 loftræstibarki með viftu og 3 ljóskastarar.

Ákærða greiði málsvarnarþóknun skipaðs verjanda síns, J-kk-ef E-kk-ef hdl., 75.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, G-kvk-nf H-kvk-nf G-kvk-nf, sæti fangelsi í 6 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Upptækar skulu vera 24 kannabisplöntur, 2.842,30 g af maríhúana og 299,30 g af kannabislaufum, 1 ræktunartjald með stöngum, 2 straumbreytar, 8 plastrennur, 4 plastkassar með áburði, 1 loftræstibarki með viftu og 3 ljóskastarar.

Ákærða greiði málsvarnarþóknun skipaðs verjanda síns J-kk-ef E-kk-ef hdl., 75.300 krónur.

A-kk-nf Í-kk-nf